《蜗庐有隙地三两席稍种树竹已有可观戏作七篇 其四 鸡冠》
宋代·程俱

峨冠百草头，意象出其类。望之似木鸡，正自五官废。

宁须断其尾，无乃假予臂。可复近幽窗，谈玄有深诣。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。